钦定古今图书集成/方舆汇编/职方典/第1112卷 > 《湖广处置》
## 钦定古今图书集成/方舆汇编/职方典/第1112卷 > 《湖广处置》

湖广襟带五湖，泽多田少，民俗慓轻，鲜思聚积。且道
通九省，冠盖辐辏，邮驿苦之。即今宗室日繁，徭赋日
重，采办之后，财力愈难，故其民率啙窳而难治，此其
大较也。武、汉、德安，民贫地瘠。承天陵寝所在，费冗事
繁。荆、岳、潜、沔之间，频遭水患，盗且乘之。近日郧、襄大
水，尽损田庐，则又向来未有之变。长沙地虽少沃，税
粮甲于他所。黄州浇顽，常德困惫，辰、沅半为贼穴，麻
阳溪洞诸蛮连结，永、保每肆劫争。去岁支罗之害，实
缘于此。长、永僻饶，宝、庆简静，庶几可为，非复曩时比
矣。加志穷民者，其尚思援拯之策也。